Document ID: 31998D0024

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1997 για την τροποποίηση της απόφασης 96/490/ΕΚ σχετικά με ορισμένα προστατευτικά μέτρα όσον αφορά το Gyrodactylus salaris στους σολομίδες (Κείμενο που παρουσιάζει ενδιαφέρον για τον ΕΟΧ) (98/24/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10,
Εκτιμώντας:
ότι η Επιτροπή, με την απόφαση 96/490/ΕΚ (3), θέσπισε μέτρα για την προστασία ορισμένων περιφερειών της Κοινότητας από την εισαγωγή του Gyrodactylus salaris 7
ότι, με επιστολή στις 30 Σεπτεμβρίου 1997, η Φινλανδία ζήτησε την προστασία ορισμένων λεκανών απορροής που βρίσκονται στο έδαφός της από την εισαγωγή του Gyrodactylus salaris 7 ότι το μέτρο αυτό προϋποθέτει τη δημιουργία προστατευτικής ζώνης όπου θα ισχύουν περιορισμοί στις μετακινήσεις των σολομίδων 7
ότι, η Φινλανδία πραγματοποιεί πρόγραμμα ελέγχων και παρακολούθησης στις εν λόγω λεκάνες απορροής 7
ότι τα κράτη μέλη στα οποία ισχύουν τα μέτρα προστασίας για το Gyrodactylus salaris εφαρμόζουν πρόγραμμα ελέγχων και παρακολούθησης, όσον αφορά το Gyrodactylus salaris 7 ότι τα αποτελέσματα του εν λόγω προγράμματος πρέπει να κοινοποιούνται στην Επιτροπή σε τακτά χρονικά διαστήματα 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 96/490/ΕΚ τροποποιείται ως εξής:
1. Στο άρθρο 3 παράγραφος 1 προστίθεται η ακόλουθη φράση:
«Δεν επιτρέπονται οι μετακινήσεις των ζωντανών σολομίδων από την προστατευτική ζώνη που αναφέρεται στο σημείο 3 του παραρτήματος προς άλλες περιφέρειες που περιλαμβάνονται στο παράρτημα.»
2. Το άρθρο 4 αντικαθίσταται από το ακόλουθο κείμενο:
«Οι αρμόδιες αρχές των κρατών μελών που είναι υπεύθυνες για τις περιφέρειες που περιλαμβάνονται στο παράρτημα υποβάλουν τα αποθέματα σολομίδων σε δοκιμές επιτήρησης και εργαστηριακέςς εξετάσειςς για να αποδείξουν την απουσία του Gyrodactylus salaris και παρουσιάζουν κάθε έτος, το αργότερο την 1η Ιουλίου, όλα τα σχετικά αποτελέσματα στην Επιτροπή.»
3. Το παράρτημα αντικαθίσταται από το ακόλουθο κείμενο:
«ΠΑΡΑΡΤΗΜΑ
ΠΕΡΙΦΕΡΕΙΕΣ
1. Οι ακόλουθες περιφέρειες στο Ηνωμένο Βασίλειο: Μεγάλη Βρετανία, Βόρεια Ιρλανδία, Νήσος Μαν, Guernsey.
2. Ιρλανδία.
3. Οι ακόλουθες λεκάνες απορροής στη Φινλανδία: Tenojoki, Nδδtδmφnjoki, (προστατευτική ζώνη: Paatsjoki, Luttojoki, Uutuanjoki).»
Άρθρο 2
Τα κράτη μέλη τροποποιούν τα μέτρα τα οποία εφαρμόζουν στις συναλλαγές για να τα καταστήσουν σύμφωνα με την παρούσα απόφαση. Ενημερώνουν αμέσως την Επιτροπή σχετικά.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 15 Δεκεμβρίου 1997.

Labels: 0
18
6